**ПРЕДЛОЖЕНИЕ**

Относно: Оборудване на ПА6 на ПС 1 подем с ел. мотор ниско напрежение

Г-н Управител,

ПА 6 на ПС 1 подем е най-използваната помпа с най- голяма консумация на ел. енергия на територията на фирмата. Тъй като хлорирането на ПС 1 подем е на Раней 2 тази помпа работи 24 часа 365 дни в годината.

Другите помпи на Раней 2 са стари и по-енергоемки.

Средно дневно Раней 2 подава 25 000 м3 вода и консумира 5 500 Квтч.

Годишно ПА 6 консумира 2 000 000 Квтч на стойност около 600 000 лв.

При ниско ниво на река Дунав – под 3 м, измерено до гр. Русе, дебита на

Раней 2 става по-малък от дебита на ПА6 – около 320 л/с и се налага притваряне на СК на напорния водопровод, с цел да поддържаме ниво в кладенеца на Р2 над 25 %. Това гарантира, че помпената глава е залята с достатъчен воден пласт и няма да постъпи въздух в помпата и напорния водопровод.

Този начин на регулиране на дебита на помпата е с най-ниска ефективност, тъй като в притворения СК се формират загуби в налягането и завишена консумация на ел. енергия.

С цел подобряване на ефективността на работа на ПА6, предлагаме да се закупи 1 бр. ел. мотор с мощност от 250 Квт с ел. захранване на ниско напрежение

3х400 в~, който да замени съществуващия ел. мотор на средно напрежение 3х6000 в~.

Моторът е производство на фирма АВВ и е със същите присъединителни размери, както стария мотор.

Целта е да регулираме дебита на ПА със съществуващия на обекта честотен инвертор /ЧИ/ на ниско напрежение.

При необходимост регулирането на дебита може да се използва от диспечера на ВиК за постигане на баланс на подаваната вода между ПС 1 подем и ПС 2 подем.

За реализация на предложението е необходимо да закупим 1 бр. ел. мотор на цена около 30 000 лв. и 5 м захранващ кабел от ЧИ до ел. мотора.

При очаквана подобрена ефективност от 5 %, инвестицията ще се изплати в рамките на 1 година.

Демонтираният ел. мотор може да се използва като резервен за другите 4 бр. ПА, които са монтирани на ПС 1 подем.